बेटी की शादी पर मिलेंगे 55 हजार, छात्रवृत्ति आठ गुणा बढ़ी
नववर्षके आगमन पर राज्य के श्रमिक वर्ग के लिए अच्छी खबर है। राज्य सरकार एक जनवरी से भवन एवं अन्य संनिर्माण श्रमिकों के हित में संचालित कल्याणकारी योजनाओं में प्रोत्साहन राशि अनुदान में भारी इजाफा करने के साथ-साथ महिला हिताधिकारियों के कल्याण सशक्तिकरण के लिए शुभ शक्ति योजना शुरू करने वाली है। नए साल से श्रमिकों के मेधावी बच्चों को मिलने वाली छात्रवृत्ति में आठ गुना राशि तक की बढ़ोतरी तथा आवास योजनांतर्गत डेढ़ लाख रुपए तक का अनुदान मिलेगा।
वहीं शुभ शक्ति योजना में महिला हिताधिकारियों की अविवाहित बेटियों को उद्यमिता से सशक्त उद्यमी बनाने तथा विवाह के लिए 55 हजार रुपए की सहायता बतौर प्रोत्साहन राशि मिलेगी। गौरतलब है कि सरकार ने श्रमिकों के कल्याण के लिए यह योजना शुरू की है। इससे बड़ी संख्या में श्रमिकों को लाभ मिलेगा।
श्रमिकों को सुरक्षा बीमा भी
श्रमिकस्वास्थ्य बीमा योजना में पंजीकृत हिताधिकारियों तथा उनके परिवार के सदस्यों को भामाशाह स्वास्थ्य बीमा योजना से लाभांवित करने के लिए पूरी प्रीमियम राशि का भुगतान मंडल द्वारा किया जाएगा। योजना में एम पैनल में सामान्य बीमारियों में 3 हजार तक और गंभीर बीमारियों में 3 लाख रुपए तक के निशुल्क इलाज की सुविधा मिलेगी। श्रमिक रणवीर सिंह ने बताया कि इस योजना से काफी हद तक लाभ मिल सकेगा। लेकिन योजना की स्पष्ट मॉनिटरिंग भी आवश्यक है।
विवाह सहायता से रोक हटी
सरकारने विवाह योजना पर लगी रोक हटा दी है। श्रम विभाग को जिले में इस योजना की लंबित करीब 4 सौ फाइलों का 31 दिसंबर तक निस्तारण करना होगा। श्रम विभाग के अधिकारी श्यामलाल सलोटिया ने बताया कि भौतिक सत्यापन के बाद लाभार्थियों को सहायता राशि मिलना प्रारंभ हो जाएगा। सुप्रीम कोर्ट के आदेश की पालना में केन्द्र सरकार ने 21 सितंबर को राज्य सरकार की इस विवाह सहायता योजना पर रोक लगा दी थी। जानकारी के अनुसार 31 दिसंबर से यह योजना बंद हो जाएगी। इस योजना को शुभ शक्ति योजना में मर्ज किया जाना संभावित है।
मेधावी छात्र-छात्राओं के नकद पुरस्कार में भी इजाफा
श्रमिकोंके मेधावी बच्चों को नकद पुरस्कार में भी एक जनवरी से इजाफा होगा। कक्षा 8-10 तक 2 की जगह अब 4 हजार, कक्षा 11-12 वीं में 3 की जबह 6 हजार, डिप्लोमा पॉलि इंजीनियर, या अन्य में 7 की जबह 10 हजार, स्नातक सामान्य में 5 की जगह 5 हजार, स्नातकोत्तर सामान्य में भी 10 की जगह 12 हजार, स्नातक प्रोफेशनल कोर्स में 20 की जगह 25 हजार रुपए नकद मिलेंगे। प्रोफेशनल कोर्सेज में चिकित्सा यांत्रिकी एमबीए, एमटेक, एमडी आदि शामिल हैं। योजना का लाभ वर्ष 2014-15 के शैक्षणिक वर्ष की परीक्षा से देय होगा। हालांकि विद्यमान योजना में छात्रवृति प्राप्त कर चुके छात्र-छात्राओं को अंतर राशि देय होगी।
यहहै सरकारी योजनाएं : भामाशाहनिर्माण श्रमिक कल्याण योजनांतर्गत निर्माण श्रमिक शिक्षा कौशल विकास योजना, सुलभ्य आवास योजना, स्वास्थ्य बीमा योजना, जीवन भविष्य सुरक्षा योजना तथा शुभ शक्ति योजना है, जो एक जनवरी 2016 से राज्यभर में लागू होगी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva